ddrg/super_eurlex huggingface dataset:
2002/577/EY: Komission päätös, tehty 10 päivänä heinäkuuta 2002, yhteisön taloudellisesta tuesta klassisen sikaruton hävittämiseksi Saksasta vuonna 1999 (tiedoksiannettu numerolla K(2002) 2552)



Virallinen lehti nro L 183 , 12/07/2002 s. 0060 - 0061



Komission päätös, tehty 10 päivänä heinäkuuta 2002, yhteisön taloudellisesta tuesta klassisen sikaruton hävittämiseksi Saksasta vuonna 1999 (tiedoksiannettu numerolla K(2002) 2552) (Ainoastaan saksankielinen teksti on todistusvoimainen) (2002/577/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä N:o 572/2001/EY(2), ja erityisesti sen 3 artiklan 3 ja 5 kohdan, sekä katsoo seuraavaa: (1) Saksassa esiintyi vuonna 1999 klassisen sikaruton tautipesäkkeitä. Tämän taudin ilmeneminen aiheuttaa vakavan vaaran yhteisön sikakarjalle. Yhteisö voi osallistua jäsenvaltiolle aiheutuvien tukikelpoisten menojen rahoitukseen edistääkseen taudin nopeaa hävittämistä. (2) Sen jälkeen, kun klassisen sikaruton esiintyminen vahvistettiin virallisesti, Saksan viranomaiset ovat ilmoittaneet toteuttaneensa asianmukaiset toimenpiteet, joihin kuuluvat myös päätöksen 90/424/ETY 3 artiklan 2 kohdassa luetellut toimenpiteet. (3) Saksa esitti 26 päivänä heinäkuuta 2000 korvaushakemuksen, joka kirjattiin 2 päivänä elokuuta 2000 ja jonka mukaan oli liitetty tositteet kaikista sen alueella vuonna 1999 aiheutuneista menoista. (4) Neuvoston asetuksen (EY) N:o 1258/1999(3) 3 artiklan 2 kohdassa säädetään, että yhteisön sääntöjen mukaisesti toteutettavat eläinlääkintäalaa ja kasvien terveyttä koskevat toimenpiteet rahoitetaan Euroopan maatalouden ohjaus- ja tukirahaston tukiosastosta. Rahoitusvalvontaan sovelletaan kyseisen asetuksen 8 ja 9 artiklaa. (5) Nyt olisi aiheellista vahvistaa yhteisön taloudellisen tuen määrä. (6) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Saksa voi saada enintään 834000 euroa yhteisön taloudellisena tukena klassisen sikaruton tautipesäkkeiden hävittämistoimenpiteistä vuonna 1999 aiheutuneisiin tukikelpoisiin menoihin. 2 artikla Yhteisön rahoitustuki maksetaan Saksalle tämän päätöksen hyväksymisen jälkeen. 3 artikla Tämä päätös on osoitettu Saksan liittotasavallalle. Tehty Brysselissä 10 päivänä heinäkuuta 2002. Komission puolesta David Byrne Komission jäsen (1) EYVL L 224, 18.8.1990, s. 19. (2) EYVL L 203, 28.7.2001, s. 16. (3) EYVL L 160, 26.6.1999, s. 103.
2002/766/EY: Komission päätös, tehty 25 päivänä syyskuuta 2002, yhteisön tuen kokonaismäärästä klassisen sikaruton hävittämiseksi Espanjasta vuonna 1997 (tiedoksiannettu numerolla K(2002) 3538)



Virallinen lehti nro L 259 , 27/09/2002 s. 0062 - 0062



Komission päätös, tehty 25 päivänä syyskuuta 2002, yhteisön tuen kokonaismäärästä klassisen sikaruton hävittämiseksi Espanjasta vuonna 1997 (tiedoksiannettu numerolla K(2002) 3538) (Ainoastaan espanjankielinen teksti on todistuvoimainen) (2002/766/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tietyistä eläinlääkintäalan kustannuksista 26 päivänä kesäkuuta 1990 tehdyn neuvoston päätöksen 90/424/ETY(1), sellaisena kuin se on viimeksi muutettuna päätöksellä 2001/572/EY(2), ja erityisesti sen 3 artiklan 3 kohdan, sekä katsoo seuraavaa: (1) Espanjassa todettiin vuonna 1997 klassisen sikaruton tautitapauksia. Taudin puhkeaminen aiheuttaa vakavan vaaran yhteisön sioille. (2) Yhteisö voi päätöksessä 90/424/ETY säädettyjen edellytysten mukaisesti osallistua jäsenvaltiolle aiheutuvien tukikelpoisten menojen rahoitukseen edistääkseen taudin nopeaa hävittämistä. (3) Espanja teki 2 päivänä kesäkuuta 1998 ensimmäisen korvaushakemuksen kaikista sen alueella vuonna 1997 aiheutuneista menoista ja toimitti asiasta myöhemmin selvennyksiä. (4) Yhteisön taloudellisesta tuesta klassisen sikaruton hävittämiseksi Espanjasta tehtyjen komission päätösten 98/63/EY(3) ja 98/649/EY(4) nojalla on maksettu kaksi ennakkoa, joiden määrä on yhteensä 7 miljoonaa euroa. (5) On vahvistettava yhteisön tuen kokonaismäärä klassisen sikaruton hävittämiseksi Espanjasta vuonna 1997. (6) Komission tekemissä tarkastuksissa, jotka koskivat yhteisön eläinlääkintäsääntöjen noudattamista ja yhteisön taloudellisen tuen saamiseksi vaadittavia edellytyksiä, todettiin, ettei kaikkia esitettyjä kuluja voida pitää tukikelpoisina. Tilintarkastustuomioistuimen kertomus vahvistaa nämä toteamukset(5). (7) Komission huomautukset ja tukikelpoisten menojen laskentatapa on annettu Espanjan viranomaisten tiedoksi ja vahvistettu 9 päivänä maaliskuuta 2002 päivätyllä kirjeellä. (8) Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset, ON TEHNYT TÄMÄN PÄÄTÖKSEN: 1 artikla Klassisen sikaruton hävittämiseksi Espanjasta vuonna 1997 toteutettuihin toimenpiteisiin myönnettävän yhteisön taloudellisen tuen kokonaismääräksi vahvistetaan 9031959 euroa. Edellä 1 kohdassa tarkoitetun taloudellisen tuen jäljellä oleva määrä, 2031959 euroa, maksetaan Espanjalle. 2 artikla Tämä päätös on osoitettu Espanjan kuningaskunnalle. Tehty Brysselissä 25 päivänä syyskuuta 2002. Komission puolesta David Byrne Komission jäsen (1) EYVL L 224, 18.8.1990, s. 19. (2) EYVL L 203, 28.7.2001, s. 16. (3) EYVL L 16, 21.1.1998, s. 43. (4) EYVL L 309, 19.11.1998, s. 45. (5) EYVL C 85, 23.3.2000, s. 1.
2002/902/EY: Komission päätös, tehty 13 päivänä marraskuuta 2002, työntekijöiden oikeuksien suojelua koskevia erityisiä kannustusjärjestelyjä koskevan päätöksen lykkäämisestä Venäjän federaation pyynnöstä



Virallinen lehti nro L 312 , 15/11/2002 s. 0027 - 0027



Komission päätös, tehty 13 päivänä marraskuuta 2002, työntekijöiden oikeuksien suojelua koskevia erityisiä kannustusjärjestelyjä koskevan päätöksen lykkäämisestä Venäjän federaation pyynnöstä (2002/902/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yleisen tullietuusjärjestelmän soveltamisesta 1 päivästä tammikuuta 2002 alkaen 31 päivään joulukuuta 2004 10 päivänä joulukuuta 2001 annetun neuvoston asetuksen (EY) N:o 2501/2001(1) ja erityisesti sen 16 artiklan 4 kohdan, sekä katsoo seuraavaa: (1) Venäjän federaatio esitti työntekijöiden oikeuksien suojelua koskevia erityisiä kannustusjärjestelyjä koskevan pyynnön kesäkuussa 1999. (2) Asetuksen (EY) N:o 2501/2001 16 artiklan 4 kohdassa säädetään, että jos pyynnön esittänyt maa tarvitsee lisäaikaa ennen 14 artiklan 2 kohdassa tarkoitettujen edellytysten täyttämistä, se voi pyytää komissiota lykkäämään 18 artiklan 1 kohdassa tarkoitettua päätöstä edellä mainittujen järjestelyjen myöntämisestä. Asetuksen 16 artiklan 5 kohdassa säädetään, että pyynnön tarkastelu on saatettava päätökseen vuoden kuluessa 1 kohdassa tarkoitetun ilmoituksen julkaisemisesta. Komissio voi jatkaa tätä määräaikaa ilmoitettuaan siitä komitealle etukäteen. (3) Venäjän federaatio on pyytänyt kyseisen päätöksen lykkäämistä. (4) Pyynnön tarkastelun määräaikaa on päätetty jatkaa. (5) Tässä päätöksessä tarkoitetut toimenpiteet ovat yleisten tullietuuksien komitean lausunnon mukaisia, ON PÄÄTTÄNYT SEURAAVAA: Ainoa artikla Lykätään asetuksen (EY) N:o 2501/2001 18 artiklan 1 kohdassa tarkoitettua työntekijöiden oikeuksien suojelua koskevia erityisiä kannustusjärjestelyjä koskevaa päätöstä Venäjän federaation pyynnöstä, kunnes tätä pyyntöä koskevan lisäarvioinnin tulokset ovat käytettävissä. Pyynnön tarkastelu saatetaan päätökseen heinäkuuhun 2003 mennessä. Tehty Brysselissä 13 päivänä marraskuuta 2002. Komission puolesta Pascal Lamy Komission jäsen (1) EYVL L 346, 31.12.2001, s. 1.
2002/853/EY: Komission päätös, tehty 29 päivänä lokakuuta 2002, Yhdistyneiden Kansakuntien Euroopan talouskomission sääntöjen 3, 7, 14, 16, 23, 34, 37, 38, 43, 48, 50, 67, 75, 77, 87, 91, 105 ja 113 tekniikan kehitykseen mukauttamista koskevasta Euroopan yhteisön kannasta



Virallinen lehti nro L 299 , 01/11/2002 s. 0053 - 0054



Komission päätös, tehty 29 päivänä lokakuuta 2002, Yhdistyneiden Kansakuntien Euroopan talouskomission sääntöjen 3, 7, 14, 16, 23, 34, 37, 38, 43, 48, 50, 67, 75, 77, 87, 91, 105 ja 113 tekniikan kehitykseen mukauttamista koskevasta Euroopan yhteisön kannasta (2002/853/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisön liittymisestä Yhdistyneiden Kansakuntien Euroopan talouskomission sopimukseen pyörillä varustettuihin ajoneuvoihin ja niihin asennettaviin tai niissä käytettäviin varusteisiin ja osiin sovellettavien yhdenmukaisten teknisten vaatimusten hyväksymisestä sekä näiden vaatimusten mukaisesti annettujen hyväksymisien vastavuoroista tunnustamista koskevista ehdoista 27 päivänä marraskuuta 1997 tehdyn neuvoston päätöksen 97/836/EY(1) ja erityisesti sen 4 artiklan 2 kohdan ensimmäisen luetelmakohdan, sekä katsoo seuraavaa: (1) Kun vuoden 1958 tarkistetun sopimuksen liitteenä olevan Yhdistyneiden Kansakuntien Euroopan talouskomission säännön - joka sitoo yhteisöä päätöksen 97/836/EY liitteen II säännösten perusteella - mukauttamista tekniikan kehitykseen koskevasta ehdotuksesta äänestetään mainitun sopimuksen 1 artiklan 2 kohdan mukaisesti perustetussa hallintokomiteassa, yhteisön äänestyksessä ilmaisema kanta voidaan vahvistaa sen menettelyn mukaisesti, jota sovelletaan moottoriajoneuvojen hyväksymismenettelyä koskevien direktiivien mukauttamiseen tekniikan kehitykseen. (2) Kokemuksen ja tekniikan kehityksen huomioon ottaen on tarpeen mukauttaa Yhdistyneiden kansakuntien Euroopan talouskomission sääntöjen 3, 7, 14, 16, 23, 34, 37, 38, 43, 48, 50, 67, 75, 77, 87, 91, 105 ja 113 tietyt osat tai piirteet. (3) Tässä päätöksessä säädetyt toimenpiteet ovat moottoriajoneuvojen ja niiden perävaunujen tyyppihyväksyntää koskevan jäsenvaltioiden lainsäädännön lähentämisestä 6 päivänä helmikuuta 1970 annetulla neuvoston direktiivillä 70/156/ETY(2), sellaisena kuin se on viimeksi muutettuna komission direktiivillä 2001/116/EY(3), perustetun tekniikan kehitykseen mukauttamista käsittelevän komitean lausunnon mukaiset, ON PÄÄTTÄNYT SEURAAVAA: Ainoa artikla Euroopan yhteisö äänestää liitteessä mainittujen asiakirjojen puolesta hallinnollisen komitean 12 päivänä marraskuuta 2002 pidettävässä kokouksessa, joka järjestetään Yhdistyneiden Kansakuntien Euroopan talouskomissioon kuuluvan, ajoneuvoja koskevien määräysten yhdenmukaistamista käsittelevän maailmanfoorumin (World Forum for Harmonization of Vehicle Regulations) 128. kokouksen yhteydessä, tai tarvittaessa niistä äänestettäessä myöhempänä ajankohtana järjestettävässä kokouksessa. Tehty Brysselissä 29 päivänä lokakuuta 2002. Komission puolesta Erkki Liikanen Komission jäsen (1) EYVL L 346, 17.12.1997, s. 78. (2) EYVL L 42, 23.2.1970, s. 1. (3) EYVL L 18, 21.1.2002, s. 1. LIITE >TAULUKON PAIKKA>
2002/918/EY: Komission päätös, tehty 20 päivänä marraskuuta 2002, kolmansiin maihin osoitettujen Euroopan yhteisöjen virkamiesten palkkoihin, 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 2002 sovellettavista korjauskertoimista



Virallinen lehti nro L 321 , 26/11/2002 s. 0045 - 0046



Komission päätös, tehty 20 päivänä marraskuuta 2002, kolmansiin maihin osoitettujen Euroopan yhteisöjen virkamiesten palkkoihin, 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 2002 sovellettavista korjauskertoimista (2002/918/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon Euroopan yhteisöjen virkamiehiin sovellettavat henkilöstösäännöt ja näiden yhteisöjen muuhun henkilöstöön sovellettavat palvelussuhteen ehdot, jotka on vahvistettu neuvoston asetuksessa (ETY, Euratom, EHTY) N:o 259/68(1) ja viimeksi muutettu asetuksella (EY, EHTY, Euratom) N:o 490/2002(2), sekä erityisesti näiden henkilöstösääntöjen liitteessä X olevan 13 artiklan toisen kohdan, sekä katsoo seuraavaa: (1) Neuvoston asetuksella (EY, Euratom) N:o 1522/2002(3) on vahvistettu henkilöstösääntöjen liitteessä X olevan 13 artiklan ensimmäisen kohdan mukaisesti 1 päivästä tammikuuta 2002 kolmansiin maihin osoitetuille virkamiehille heidän asemamaansa valuuttana maksettaviin palkkoihin sovellettavat korjauskertoimet. (2) Viime kuukausien aikana komission on tehnyt useita mukautuksia kyseisiin korjauskertoimiin(4) henkilöstösääntöjen liitteessä X olevan 13 artiklan toisen kohdan mukaisesti. (3) Olisi mukautettava 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 2002 tiettyjä kyseisistä korjauskertoimista, koska, ottaen huomioon komission käytössään olevat tilastotiedot, joidenkin kolmansien maiden elinkustannuksissa tapahtunut muutos, joka on määritetty korjauskertoimen ja asianomaisen valuuttakurssin mukaisesti, on osoittautunut olevan suurempi kuin viisi prosenttia edellisen vahvistukseen tai mukauttamiseen verrattuna, ON PÄÄTTÄNYT SEURAAVAA: Ainoa artikla Kolmansiin maihin osoitetuille virkamiehille kyseisen asemamaan valuuttana maksettaviin palkkoihin sovellettavat korjauskertoimet vahvistetaan 1 päivästä helmikuuta, 1 päivästä maaliskuuta, 1 päivästä huhtikuuta, 1 päivästä toukokuuta ja 1 päivästä kesäkuuta 2002 alkaen liitteen mukaisesti. Näiden palkkojen maksamisessa käytettävät vaihtokurssit ovat samat kuin Euroopan yhteisöjen yleistä talousarviota toteutettaessa sovellettavat vaihtokurssit sen kuukauden osalta, joka edeltää ensimmäisessä kohdassa tarkoitettua päivämäärää. Tehty Brysselissä 20 päivänä marraskuuta 2002. Komission puolesta Christopher Patten Komission jäsen (1) EYVL L 56, 4.3.1968, s. 1. (2) EYVL L 77, 20.3.2002, s. 1. (3) EYVL L 229, 27.8.2002, s. 1. (4) EYVL L 150, 8.6.2002, s. 68. LIITE >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA> >TAULUKON PAIKKA>
2002/1010/EY: Euroopan parlamentin ja neuvoston päätös, tehty 21 päivänä marraskuuta 2002, Euroopan unionin solidaarisuusrahaston varojen käyttöön ottamisesta, tehty Euroopan unionin solidaarisuusrahaston rahoituksesta täydentäen talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta 7 päivänä marraskuuta 2002 tehdyn Euroopan parlamentin, neuvoston ja komission välisen toimielinten sopimuksen 3 kohdan mukaisesti



Virallinen lehti nro L 358 , 31/12/2002 s. 0142 - 0143



Euroopan parlamentin ja neuvoston päätös, tehty 21 päivänä marraskuuta 2002, Euroopan unionin solidaarisuusrahaston varojen käyttöön ottamisesta, tehty Euroopan unionin solidaarisuusrahaston rahoituksesta täydentäen talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta 7 päivänä marraskuuta 2002 tehdyn Euroopan parlamentin, neuvoston ja komission välisen toimielinten sopimuksen 3 kohdan mukaisesti (2002/1010/EY) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin solidaarisuusrahaston rahoituksesta täydentäen talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta 7 päivänä marraskuuta 2002 tehdyn Euroopan parlamentin, neuvoston ja komission välisen toimielinten sopimuksen(1) ja erityisesti sen 3 kohdan, ottavat huomioon Euroopan unionin solidaarisuusrahaston perustamisesta 11 päivänä marraskuuta 2002 annetun neuvoston asetuksen (EY) N:o 2012/2002(2), ottavat huomioon komission ehdotuksen, sekä katsovat seuraavaa: (1) Eräissä jäsenvaltioissa ja liittymisneuvotteluihin osallistuvissa ehdokasmaissa elokuussa ja syyskuussa 2002 tapahtuneiden tuhoisien tulvien vuoksi Euroopan unioni on päättänyt perustaa suuronnettomuuksien varalta Euroopan unionin solidaarisuusrahaston. (2) Marraskuun 7 päivänä 2002 tehdyn toimielinten sopimuksen perusteella rahaston varoja voidaan ottaa käyttöön vuosittain enintään miljardi euroa. (3) Asetuksessa (EY) N:o 2012/2002 on erikseen säännös, jonka nojalla rahaston varoja voidaan ottaa käyttöön taannehtivasti tämän vuoden elokuun alun jälkeisten katastrofien aiheuttamien vahinkojen korjaamiseen. (4) Asianomaiset maat ovat toimittaneet komissiolle arvionsa vuoden 2002 elo- ja syyskuisten tulvien aiheuttamista vahingoista, OVAT TEHNEET TÄMÄN PÄÄTÖKSEN: 1 artikla Euroopan unionin yleiseen talousarvioon varainhoitovuodeksi 2002 otetaan käyttöön Euroopan unionin solidaarisuusrahaston varoja 728 miljoonaa euroa maksusitoumusmäärärahoina. 2 artikla Tämä päätös julkaistaan Euroopan yhteisöjen virallisessa lehdessä. Euroopan parlamentin puolesta Puhemies >PIC FILE= "L_2002358FI.014301.TIF"> Neuvoston puolesta Puheenjohtaja >PIC FILE= "L_2002358FI.014302.TIF"> (1) EYVL C 283, 20.11.2002, s. 1. (2) EYVL L 311, 14.11.2002, s. 3.
2002/983/EY: Komission päätös, tehty 16 päivänä joulukuuta 2002, Prunus domestica -lajin lisäys- ja taimiaineiston yhteisön vertailukokeiden ja testien jatkamisesta neuvoston direktiivin 92/34/ETY mukaisesti (ETA:n kannalta merkityksellinen teksti)



Virallinen lehti nro L 341 , 17/12/2002 s. 0069 - 0069



Komission päätös, tehty 16 päivänä joulukuuta 2002, Prunus domestica -lajin lisäys- ja taimiaineiston yhteisön vertailukokeiden ja testien jatkamisesta neuvoston direktiivin 92/34/ETY mukaisesti (ETA:n kannalta merkityksellinen teksti) (2002/983/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon hedelmäntuotantoon tarkoitettujen hedelmäkasvien ja niiden lisäysaineiston pitämisestä kaupan 28 päivänä huhtikuuta 1992 annetun neuvoston direktiivin 92/34/ETY(1), sellaisena kuin se on viimeksi muutettuna komission päätöksellä 2002/112/EY(2), ottaa huomioon hedelmäkasvien lisäys- ja taimiaineistoa koskevien yhteisön vertailukokeiden ja testien järjestelyjen vahvistamisesta neuvoston direktiivin 92/34/ETY mukaisesti 12 päivänä joulukuuta 2001 tehdyn komission päätöksen 2001/896/EY(3) ja erityisesti sen 2 artiklan, sekä katsoo seuraavaa: (1) Päätöksessä 2001/896/EY vahvistetaan direktiivin 92/34/ETY mukaisesti Prunus domestica -lajille vuosina 2002-2006 tehtäviä vertailukokeita ja testejä koskevat järjestelyt. (2) Vuonna 2002 tehtyjä kokeita ja testejä olisi jatkettava vuonna 2003, ON PÄÄTTÄNYT SEURAAVAA: Ainoa artikla Vuonna 2002 aloitettuja Prunus domestica -lajin lisäys- ja taimiaineiston yhteisön vertailukokeita ja testejä jatketaan vuonna 2003 päätöksen 2001/896/EY mukaisesti. Tehty Brysselissä 16 päivänä joulukuuta 2002. Komission puolesta David Byrne Komission jäsen (1) EYVL L 157, 10.6.1992, s. 10. (2) EYVL L 41, 13.2.2002, s. 44. (3) EYVL L 331, 15.12.2001, s. 95.
2002/982/EY: Komission päätös, tehty 16 päivänä joulukuuta 2002, Chamaecyparis, Ligustrum vulgare ja Euphorbia fulgens -lajien koristekasvien lisäysaineistoa koskevien yhteisön vertailukokeiden ja testien jatkamisesta neuvoston direktiivin 98/56/EY mukaisesti (ETA:n kannalta merkityksellinen teksti)



Virallinen lehti nro L 341 , 17/12/2002 s. 0068 - 0068



Komission päätös, tehty 16 päivänä joulukuuta 2002, Chamaecyparis, Ligustrum vulgare ja Euphorbia fulgens -lajien koristekasvien lisäysaineistoa koskevien yhteisön vertailukokeiden ja testien jatkamisesta neuvoston direktiivin 98/56/EY mukaisesti (ETA:n kannalta merkityksellinen teksti) (2002/982/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon koristekasvien lisäysaineiston pitämisestä kaupan 20 päivänä heinäkuuta 1998 annetun neuvoston direktiivin 98/56/EY(1), ottaa huomioon koristekasvien lisäysaineistoa koskevien yhteisön vertailukokeiden ja testien järjestelyjen vahvistamisesta neuvoston direktiivin 98/56/EY mukaisesti 12 päivänä joulukuuta 2001 tehdyn komission päätöksen 2001/898/EY(2) ja erityisesti sen 2 artiklan, sekä katsoo seuraavaa: (1) Päätöksessä 2001/898/EY vahvistetaan direktiivin 98/56/EY mukaisesti Chamaecyparis, Ligustrum vulgare ja Euphorbia fulgens -lajien koristekasveille vuosina 2002-2004 tehtäviä yhteisön vertailukokeita ja testejä koskevat järjestelyt. (2) Vuonna 2002 tehtyjä kokeita ja testejä olisi jatkettava vuonna 2003, ON PÄÄTTÄNYT SEURAAVAA: Ainoa artikla Vuonna 2002 aloitettuja Chamaecyparis, Ligustrum vulgare ja Euphorbia fulgens -lajin koristekasvien lisäysaineiston vertailukokeita ja testejä jatketaan vuonna 2003 päätöksen 2001/898/EY mukaisesti. Tehty Brysselissä 16 päivänä joulukuuta 2002. Komission puolesta David Byrne Komission jäsen (1) EYVL L 226, 13.8.1998, s. 16. (2) EYVL L 331, 15.12.2001, s. 101.
Euroopan parlamentin päätös Euroopan parlamentin työjärjestyksen mukauttamisesta Euroopan parlamentin, neuvoston ja komission asiakirjojen saamisesta yleisön tutustuttavaksi annetun Euroopan parlamentin ja neuvoston asetuksen (EY) N:o 1049/2001 säännöksiin (2001/2135(REG))



Virallinen lehti nro C 140 E , 13/06/2002 s. 0120 - 0120



Euroopan parlamentin päätös Euroopan parlamentin työjärjestyksen mukauttamisesta Euroopan parlamentin, neuvoston ja komission asiakirjojen saamisesta yleisön tutustuttavaksi annetun Euroopan parlamentin ja neuvoston asetuksen (EY) N:o 1049/2001 säännöksiin (2001/2135(REG)) Euroopan parlamentti, joka - ottaa huomioon puhemiehen 29. kesäkuuta 2001 päivätyn kirjeen, - ottaa huomioon EY:n perustamissopimuksen 255 artiklan, Euroopan unionista tehdyn sopimuksen 28 artiklan 1 kohdan sekä 41 artiklan 1 kohdan sekä Euroopan unionin perusoikeuskirjan 42 artiklan ja 52 artiklan 2 kohdan, - ottaa huomioon työjärjestyksen 181 artiklan, - ottaa huomioon perussopimus-, työjärjestys- ja toimielinasioiden valiokunnan mietinnön sekä kansalaisvapauksien ja -oikeuksien sekä oikeus- ja sisäasioiden valiokunnan lausunnon (A5-0349/2001), 1. päättää muuttaa työjärjestystä edellä esitetyllä tavalla; 2. päättää kumota yleisön oikeudesta saada tietoa Euroopan parlamentin asiakirjoista 10. heinäkuuta 1997 ja pitkien asiakirjojen lähettämiseen liittyvistä maksuista 17. huhtikuuta 1998 tehdyt puhemiehistön päätökset; 3. kehottaa puhemiestä välittämään tämän päätöksen tiedoksi neuvostolle ja komissiolle.
32003D0032R(02)

Oikaistaan Euroopan parlamentin ja neuvoston päätös 2003/32/EY, tehty 21 päivänä marraskuuta 2002, Euroopan unionin solidaarisuusrahaston varojen käyttöön ottamisesta, tehty Euroopan unionin solidaarisuusrahaston rahoituksesta täydentäen talousarviota koskevasta kurinalaisuudesta ja talousarviomenettelyn parantamisesta 6 päivänä toukokuuta 1999 tehtyä toimielinten sopimusta 7 päivänä marraskuuta 2002 tehdyn Euroopan parlamentin, neuvoston ja komission välisen toimieleinten sopimuksen 3 kohdan mukaisesti (EYVL L 11, 16.1.2003)



Virallinen lehti nro L 025 , 30/01/2003 s. 0043 - 0043
Oikaistaan neuvoston päätös 2003/484/YUTP, tehty 27 päivänä kesäkuuta 2003, entisen Jugoslavian alueen kansainvälisen rikostuomioistuimen toimeksiannon tehokkaan täytäntöönpanon tukemisesta hyväksytyn yhteisen kannan 2003/280/YUTP täytäntöönpanosta (EUVL L 162, 1.7.2003)



Virallinen lehti nro L 178 , 17/07/2003 s. 0032 - 0032



Oikaistaan neuvoston päätös 2003/484/YUTP, tehty 27 päivänä kesäkuuta 2003, entisen Jugoslavian alueen kansainvälisen rikostuomioistuimen toimeksiannon tehokkaan täytäntöönpanon tukemisesta hyväksytyn yhteisen kannan 2003/280/YUTP täytäntöönpanosta (Euroopan unionin virallinen lehti L 162, 1. heinäkuuta 2003) Sivu 78, liite, 4 kohta: oikaistaan: 4. KARADZIC, Ljilana (omaa sukua ZELEN) seuraavasti: 4. KARADZIC, Ljiljana (omaa sukua ZELEN) Sivu 79, liite, 8 kohta: oikaistaan: 8. KUJUNDZIC, Pedrag seuraavasti: 8. KUJUNDZIC, Predrag Sivu 79, liite, 13 kohta: oikaistaan: 13. VEINOVIC, Vasilje Syntymäaika ja -paikka: Passin / kansallisen henkilökortin numero: Peitenimet: Filaret Osoite: seuraavasti: 13. MICEVIC, Jelenko Syntymäaika ja -paikka: 8.8.1947, Borci, lähellä Konjicia, Bosnia ja Hertsegovina, Jugoslavian sosialistinen liittotasavalta Lukan ja Desankan, tyttönimi Simic, poika Passin / kansallisen henkilökortin numero: Peitenimet: Filaret Osoite: Milasevon luostari, Serbia ja Montenegro.